Fauda

Fauda (hebraisk: פאודה‎, fra Arabisk;:فوضى fawḍā, og betyr "kaos") er en populær israelsk TV-serie som tar utgangspunkt i konflikten mellom Israel og Palestina. Som politisk thriller og dramaserie  forsøker Fauda å skildre begge sider i den brutale striden mellom staten Israel, representert ved hovedpersonen Doron og hans hemmelige, militære antiterrorstyrke, og palestinerne i de okkuperte områdene, representert ved ulike militante aktivister og opprørsgrupper. Fauda er en underholdningsserie som blander voldelig action med nyanserte personhistorier fra jødisk og arabisk samtid. 

Serien blir distribuert av den nettbaserte strømmetjenesten Netflix, og blir omtalt som et originalt Netflix program. Serien hadde premiere i Israel i 2015 og på Netflix 2. desember 2016. Serien slik den er på Netflix er identisk med slik den ble sendt i Israel, med tillegg av muligheter for undertekster og engelsk dubbing, samt en ny Netflix-åpning.

I 2016 vant programmet seks Ophir-priser, inkludert for beste dramaserie, under de israelske oscarene.

Handling 
Atten måneder før TV-serien begynner, ble den israelske soldaten Doron og enheten hans kreditert for å ha tatt ut terroristen Taufiq Hammed. Etter dette trekker Doron seg fra militærtjenesten, for å starte sin egen vingård. I begynnelsen av sesong 1 får Doron besøk av Moreno, sjefen for hans tidligere enhet, som informerer ham om at Taufiq Hammed fremdeles er i live - og planlegger å delta i broren Bashirs bryllup. Doron slutter seg til det gamle teamet sitt igjen, for å gå undercover i bryllupet.

Men gjengen blir oppdaget og Bashir blir drept, noen få øyeblikk før Taufiq skal komme til bryllupet. Selv om Doron er i stand til å skyte Taufiq og skader ham, kommer Taufiq seg unna. Taufiq overlever så vidt skuddene, og blir tvunget til å ta hemmelig akutt-operasjon for ikke å avsløre at han fremdeles er i live eller hvor han befinner seg nå. Doron overbeviser Moreno om å la ham fortsette sammen med enheten, frem til de fanger igjen Taufiq. Bashirs familie sørger alle over ham som en martyr - og hans kone, Amal, lover hevn. Taufiqs høyre hånd, Walid, overbeviser kusinen Shirin om å hjelpe Taufiq med å rømme fra sykehuset bare minutter før Dorons team ankommer.

Amal, fortvilet over Bashirs død, melder seg frivillig til å bombe en nattklubb som Boaz, Dorons svoger og et medlem av enheten hans, besøker. Dette vil sikre at israelerne får beskjeden om at dette er hevn på Boas etter drapet på Bashir. Planen er at Amal skal legge en bombe i vesken hennes, og deretter forlate klubben tre minutter før bomben skal detonere. Amal bestemmer seg imidlertid for å heller bli værende ved nattklubben, og dø i eksplosjonen.

Men Boaz gjenvinner bevissthet etter eksplosjonen, og får øye på kroppen til kjæresten sin. Boaz håndterer ikke dette, og overfaller noen politi-folk. Han havner derfor i fengsel. Senere blir Boaz tatt til fange, og blir holdt som gissel av Hamas. Doron og teamet hans bestemmer seg for å forberede et ikke-godkjent oppdrag, i håp om å kidnappe Taufiqs venn Sheikh Awadalla i et forsøk på å få Boaz tilbake. De kidnapper også Taufiqs datter. Men både Boaz og Sheikh Awadalla blir drept i en eksplosjon, og datteren til Taufiq blir hardt skadet.

Referanser

Eksterne lenker 

Israelske TV-serier
TV-serier fra 2010-årene
Thrillerserier
Konflikten i Vest-Asia i populærkultur